Redningsaksjon etter skiløper
Klokken 16.25 kom meldingen om at en skiløper har satt seg fast i bratt terreng i Dyrvedalen på Voss. Mannen skal ikke være skadet. - Han sitter fast høyte oppe, og vi har igangsatt redningsaksjon. Røde Kors er varslet, og det har sendt ut snøskuter og letemannskaper, sier Ronny Lentføhr, operasjonsleder ved Hordaland politidistrikt til VG Nett. Det skal være kamerater av mannen som meldte fra til politiet. Området er populært turterreng, får VG Nett opplyst av Hans Skeie, som driver Dyrvedalen Gjestehus. - Det er skogsterreng, men ikke veldig farlig. Men så klart kan man sette seg fast hvis man ikke er kjent. En utfordring er at det er lite mobildekning i området, sier Skeie til VG Nett.
Røde Kors i Hordaland har sendt ut letemannskaper for å hjelpe en skiløper som har satt seg fast i Dyrvedalen på Voss.